Alaquàs inicia les Festes Majors
26/08/2010

# Alaquàs inicia les Festes Majors

*   26/08/2010
*   [Imprimir](#)
*   Compartir
*    https://www.alaquas.org/documento.asp?id\_do=12227

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12227%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20les%20Festes%20Majors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12227/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12227/26082010img_8960_2_Form_4.jpg)](https://www.alaquas.org/ficheros/documentos/2010/2/12227/26082010img_8960_2_Form_10.jpg "<a href='https://www.alaquas.org/ficheros/documentos/2010/2/12227/26082010img_8960_2_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia les Festes Majors </a>")

El Levante UD serà l'encarregat de pronunciar el tradicional pregó el divendres a les 23 hores de la nit des del balcó de l'Ajuntament d'Alaquàs. El Cant de la Carxofa d'Alaquàs rep aquest any la distinció de Festa d'Interès Turístic Provincial

Alaquàs inicia el divendres les Festes Majors d'Alaquàs 2010. El pregó, a càrrec dels jugadors del Levante UD, donarà per iniciada la programació festiva. L'acte tindrà lloc a les 23 hores de la nit al balcó de l'Ajuntament d'Alaquàs, des d'on l'Alcaldessa d'Alaquàs, Elvira García Campos, convidarà a tots els veïns i veïnes a participar en les Festes. Aquest any, al primer al qual el Cant de la Carxofa ha segut reconegut com a Festa d'Interès Turístic Provincial, es gaudirà del actes tradicionals, així como de nous, com l'espectacle del Circ Acrobàtic Nacional de Pequín; o musicals com el Festival de Rock d'Alaquàs, dedicat aquest any als grups locals.

Enguany, la situació que viuen moltes famílies obliga a ser més respectuosos i responsables i orientar els nostres esforços cap a l'austeritat en totes les despeses, per això, Elvira García Campos, comparteix el convenciment de que "de tota situació difícil se'n surt i Alaquàs és un poble amb un gran sentit de la responsabilitat i que sap lluitar pel seu futur. De la mateixa manera que la festa es confecciona des del seu origen partint de les nostres tradicions més antigues, més arrelades; també s'adapta i evoluciona, sumant les propostes que ens traslladen els més joves per fer-la encara millor".

PRIMER CAP DE SETMANA:

**Divendres 27 d'agost**

Abans del pregó oficial, a les 18 hores de la vesprada tindrà lloc l'obertura del m**ercat medieval** a la plaça de la Constitució i als carrers de Clara Campoamor, Castella, Joan de Ribera i rodalies del Castell i a les 20 hores es celebrarà la inauguració de les **exposicions** "El Fons Valencià per la Solidaritat, el municipalisme valencià solidari amb els pobles del Sud" i "El Fons Valencià per la solidaritat, projectes de cooperació 2009-2010" al Castell d'Alaquàs. A les 21 hores se celebrarà la **Coronació de la Reina 2010-2011** del Centre Andalús d'Alaquàs.

La nit del divendres es completarà amb una festa remember al parc del Rollet organitzada per la Filà la lluna i la celebració de la **Nit de Cabiles i els Masets** organitzada pels Moros i Cristians Perolers.

**Dissabte 28 d'agost**

El dissabte 28 d'agost tindrà lloc el **XXXVI Concurs de Paelles** al carrer Lanjarón organitzt per la Junta Central de Penyes i a les 14:30 hores les paelles del Centre Cultural Andalús. Per al vesprada s'iniciarà la 2a Jornada del **Mercat Medieval** i s'obrirà al públic **l'Espai Associatiu** a la plaça del Santíssim.

A les 19 hores del dissabte serà la presentació de la XXX edició de **Quaderns d'Investigació** al Castell d'Alaquàs i a les 20:30 hores la **Nit de Capitanies**, on se celebrarà la VII Convivència Cristiana i Mora. A les 22.30 hores tindrà lloc la tradicional **Dansà** des de la plaça de la Constitució fins a l'Ajuntament organitzada pel Grup l'Olivar.

A les 23 hores el parc de la Sequieta acollirà la Nit Jove d'Alaquàs, protagonitzada pels grups locals NOMADASQUAD, EL TIO LA CARETA, SUPERMOSCA, FINDESED i GODFATHERS. Al mateix temps se celebrarà a l'albereda Sud una macrodiscomòbil organitzada pels clavaris de Sant Miquel 2010 i patrocinada per la Falla Camí Vell.

**Diumenge 29 d'agost**

El diumenge a les 12 hores hi haurà una sardinada popular a la plaça de la Llibertat organitzada per l'AAVV El Terç i un esmorzar per a tots els socis del Centre Cultural Andalús. Per la vesprada s'iniciarà la 3a Jornada del Mercat Medieval i Espai Associatiu i a les 19 hores tindrà lloc la Cavalcada des del CP González Gallarza fins l'Ajuntament. A les 22:30 se celebrarà l'espectacle ritmicoesportiu a la porta de l'Ajuntament amb la participació del Grup de Ball Esportiu d'Alaquàs i el Grup de Dansa de la UMA.

PROVA DE VEU CANT DE LA CARXOFA

El dimecres 1 de setembre tindrà lloc la Prova de Veu de l'Àngel del Cant de la Carxofa al Castell d'Alaquàs organtizada per la Confraria de la Mare de Déu de l'Olivar i en la que col·laboren l'Ajuntament d'Alaquàs, l'Associació Cultural Cant de la Carxofa i la Unió Musical d'Alaquàs. En la Prova es realitzarà l'acte de reconeixement de la Festa del Cant de la Carxofa com a Festa d'Interès Turístic Provincial de la Comunitat Valenciana.